Hrvatski sabor
20130221

Hvala lijepo. Moram priznati da se ja načelno slažem sa načinom organiziranja odnosno zakonskim propisima koji dovode do tog da se način organiziranja određene službe radi na način da se stvori jedan tim s kojim dolaziš i s kojim odlaziš. I to je koliko sam ja shvatio intencija ovog cijelog zakona, odnosno promjena u tom segmentu tog zakona da na 4-godišnji mandat uzimaš i dovodiš sebi ljude za koje si uvjeren da ćeš sa njima moći odraditi jedan tako važan posao kao što je vođenje jednog odjela, jednog dijela u državnim službama, odnosno ministarstvima ili u Uredu predsjednika RH. I mislim da takve odredbe samo mogu pomoći u efikasnosti rada državnih službi i ostalih ureda državne službe i predsjednika Republike.